Izskatīšanai:

Attīstības komitejā 10.07.2024.

Sagatavotājs:

Iluta Plikgalve

Informatīvais ziņojums.

Ādažu novada pašvaldības dome 2024. gada 10. aprīlī Attīstības komitejā izskatīja darba kārtības jautājumu “Ziņojums par iespējamām uzlādes staciju lokācijām novadā”.

Attīstības komitejā tika konceptuāli atbalstītas 11 uzlādes staciju lokācijas novadā:

1) Ziemeļu iela 28, Lilaste;

2) Stacijas ielas stāvlaukums, Carnikava;

3) Laivu iela 2, Carnikava;

4) Aizvēju ielas stāvlaukums, Garciems;

5) Stacija “Kalngale”, Kalngale;

6) Gaujas iela 7, Ādaži;

7) Gaujas iela 33A, Ādaži;

8) T/C “Kadaga”, Kadaga;

9) Krastupes iela 8, Ādaži;

10) Pirmā iela 26A, Ādaži;

11) stāvlaukums pretī Gaujas ielai 30, Ādaži.

Atbalstītajām uzlādes staciju vietām tālāk tika veikta detalizētāka izpēte, lai precizētu konkrētās vietas zemes gabalos, kur plānots izvietot uzlādes stacijas. Izvēlētais uzlādes staciju izvietojums tika skatīts 03.06.2024. Tehniskās komisijas sēdē, pēc kuras tika veikti labojumi un precizēts staciju gala novietojums.

Pēc detalizētākas teritoriju un tur esošo inženierkomunikāciju izvērtēšanas secināts, ka 3 vietās no iepriekš izvēlētām, šobrīd nav efektīvi vai nav iespējams izveidot uzlādes staciju punktus:

1. Krastupes ielas, Ādažos, robežās nav iespējams atrast piemērotu vietu stāvvietu izveidei. Turklāt tika iegūta informācija, ka uzlādes stacijas jau ir paredzēts izveidot pie Ūbeļu ielas 13 (4 gab.) un pie veikala “Top”;
2. Pirmā ielā 26A, Ādažos vairums stāvvietas ir paralēli brauktuvei, kas apgrūtina uzlādes stacijas izvietošanu. Jāņem vērā arī tas, ka slīpās stāvvietas atrodas blakus ietvei, līdz ar to ir grūti atrast piemērotu vietu uzlādes staciju izvietošanai. Turklāt pēc atkārtotas saziņas ar potenciāliem pakalpojuma sniedzējiem, noskaidrots, ka šobrīd nebūtu liels pieprasījums pēc uzlādes stacijām Pirmajā iela 26A;
3. Pie T/C “Kadaga” šobrīd tiek domāts par uzlādes staciju izveidošanu, līdz ar to šajā teritorijā pašvaldībai šobrīd nebūtu efektīvi veidot papildu uzlādes staciju vietas.

Detalizētāku informāciju par 8 potenciālajām uzlādes staciju vietām skatīt pielikumā esošās shēmās un tabulā zemāk:

|  |
| --- |
| **Uzlādes staciju izveidošana Ādažu novadā** |
|   | Adrese | Kadastra apz. | Skaits | Kopējā Platība, m2 | Autostāvvietas izmērs mm | zaļās zonas / uzlādes stacijas izmērs mm | Komentāri |
| **Carnikavas pagasts** |
| 1 | Ziemeļu iela 28, Lilaste | 80520010022 | 2 | 45,00 | 5000x7500 | 1000x5000 | Esošā stāvlaukuma robežas ir principā līdz ar zemes robežu, aiz tā ir valsts zeme un dabas parks Piejūra / Natura 2000. Tiek pazaudētas 3 stāvvietas, lai izveidotu 2 uzlādes stacijas. |
| 2 | Aizvēju iela, Garciems | 80520081331 | 2 | 62,24 | 5400x9600 | 1300x8000 | Ņemot vērā, ka esošās stāvvietas izvietotas skujiņā, iespēja izmantot 2 stāvvietas, kas ir platākas par pārējām, tā neapgrūtinot uzlādes iespējas. |
| 3 | Kalngales stacija | 80520070622 | 2 | 30,06 | 5000x5010 | 1000x5010 | Esošais stāvlaukums ir ar šķembu segumu, līdz ar to būtu jāuzstāda tikai uzlādes stacijas iekārta un ceļa zīmes. |
| 4 | Pie Stacijas ielas | 80520040636 | 2 | 40,50 | 5000x6750 | 1000x6750 | Esošais stāvlaukums robežojas ar privātmājas šķembu seguma stāvlaukumu, bet tā ir pašvaldības zeme, līdz ar to būtu iespēja izvietot uzlādes staciju. Tajā vietā jau iepriekš itka plānots izveidot uzlādes stacijas. |
| 5 | Laivu iela 2, Carnikava | 80520040744 | 2 | 36,6035,00 | 5000x61005000x5000 | 1000x61001000x5000 | Piedāvāt attīstītājam 2 iespējas:1. Lai netiktu pazaudētas esošās stāvvietas vairāk nekā tas nepieciešams, jo stāvlaukums ir ļoti pieprasīts siltajā sezonā, ierosinājums paplašināt stāvvietu par 1,1muz zaļās zonas pusi. 2. Lai netiktu pazaudētas esošās stāvvietas vairāk nekā tas nepieciešams, jo stāvlaukums ir ļoti pieprasīts siltajā sezonā, iespēja veidot uzlādes stacijas bez saliņas pa vidu. |
| **Ādažu pagasts, Ādažu pilsēta** |
| 1 | Gaujas iela 7, Ādaži | 80440070364 | 4 | 72,00 | 5000x12000 | 1000x12000 | Jaunas stāvvietas paredzēt esošajā zaļajā zonā, tā nezaudējot esošās stāvvietas. |
| 2 | Gaujas iela 33A, Ādaži | 80440080208 | 4 | 72+81 (piebraukšana) | 5000x12000 | 1000x12000 | Jaunas stāvvietas paredzēt esošajā zaļajā zonā, tad nezaudē esošās 4 stāvvietas, papildus jāizbūvē piebraukšanas laukums 6000x13500mm platībā. |
| 3 | Gaujas iela 30 (pretī), Ādaži | 80440080375 | 2 | 36,6+36,6 (piebraukšana) | 5000x6100 | 1000x6100 | Uzlādes stacijām izveidot jaunas stāvvietas, tam papildus nepieciešams izveidot piebraukšanas laukumu 6000x61000mm platībā. |

Konceptuāla Ādažu novada pašvaldības domes Attīstības komitejas atbalsta saņemšanas gadījumā uz Finanšu komiteju tiks sagatavots lēmuma projekts par tālākām veicamajām darbībām.